Diesel-Men-Hoodies & Sweatshirts Outlet, Diesel-Men-Hoodies & Sweatshirts Online Here, Diesel-Men-Hoodies & Sweatshirts Discount - Get An Exclusive Selection Of The Latest Design
Diesel S-Cuthood Sweatshirt,diesel online,diesel sneakers,enjoy great discount
Diesel S-Pegi Sweatshirt,diesel shirts,marine diesel,best value
Diesel S-Future Sweatshirt,diesel fashion,diesel viker,Outlet on Sale
Diesel S-Heizo Sweatshirt,diesel additive,red diesel,stable quality
Diesel S-Japa Sweatshirt,marine diesel,diesel cologne,Official supplier Klarinet-extravaganza tref Rosestad | Netwerk24
Deur Elretha Britz 20 Januarie 2020 15:00
Benewens meesterklasse, wat enige belangstellende kan bywoon, is daar middaguurkonserte deur die jong deelnemers en drie aandkonserte deur plaaslike en buitelandse soliste. Van die konserte is boonop gratis.
Twee van die vyf genooide buitelandse klarinetspelers het hulle weens onvoorsiene omstandighede onttrek.
Marco Mazzini van Peru en Feng Mei van China is egter vervang deur twee puik Suid-Afrikaners: die deurwinterde Bloemfonteinse leermeester, vroeëre konsertsolis en orkesmusikant Heinrich Armer; en Danielle Rossouw, ’n meestersgraadstudent in haar laaste jaar aan die Koninklijke Academie voor Schone Kunsten (Kask) in Gent, België.
Rossouw was ’n topklarinetleerling aan die Hugo Lambrechts-musiekskool in Parow, Kaapstad, en het talle pryse in nasionale kompetisies gewen. Sy studeer reeds van haar eerste tersiêre jaar onder die bekende Eddy Vanoosthuyse in Gent.
Die internasionale klarinetspelers op die fees is Vanoosthuyse en Severine Sierens van België en Bence Szepesi van Hongarye.
Danré Strydom, die feeskurator en klarinetdosent aan die Odeion Skool vir Musiek (OSM), is ook ’n aanbieder.
Dié soliste kan in die volgende konserte gehoor word:
30 Januarie om 19:30, Odeion-teater
Vanoosthuyse, Strydom, Rossouw, Sierens en Szepesi speel werke van Mendelssohn, Mangani, Weber en Hanssens. Die pianiste wat hulle bystaan, is Anneke Lamont en Lesley-Ann Matthews van die OSM, Jana Mathee van die Noordwes-Universiteit in Potchefstroom en Cézarre Strydom van Paul Roos Gimnasium in Stellenbosch.
31 Januarie om 19:00, Warm Karoo (Spitskop)
Klarinet, strykkwartet en canapés: Klarinetsoliste tree op saam met die Odeion-strykkwartet in werke van Weber, Mozart, Brahms en die Kroatiese komponis Ante Grgin.
Toegang kos R295 en sluit canapés in. Bespreek teen 25 Januarie by www.warmkaroo.com.
1 Februarie om 19:30, Odeion-teater
Galakonsert met die FSSO. Soliste, ’n klarinetkoor wat Beethoven se 250ste sterfjaar gedenk en Bach se Concerto vir Vier Klaviere, asook werke van Molter, Schreiner, Frost en Weber is op die program. Alexander Fokkens is die dirigent.
Van beginners tot gevorderde klarinetspelers sal van 28 Januarie tot 1 Februarie individuele en groepmeesterklasse ontvang, aanbiedings oor instrumente en toerusting bywoon en in ’n klarinetkoor optree. Slypskole vir onderwysers word ook aangebied.
Verskeie kompetisies is deel van die fees, waarvan een ’n volle beurs vir ’n klarinetkursus aan die akademie van Clarinets On Stagein België. Die beste klarinetspeler op die extravaganza, soos aangewys deur die besoekende musici, sal die beurs ontvang.
Daar is ook ’n kompetisie waarin komponiste van enige ouderdom en enige land in drie kategorieë kan deelneem: klarinet en klavier, klarinet en strykkwartet en klarinet en kamerorkes. Die wenners word op die openingseremonie bekend gemaak en die wenwerke op die fees uitgevoer. Hierbenewens sal opnames van die werke gemaak word en uittreksels in die internasionale tydskrif The Clarinet gepubliseer word.
Leerlinge van gr. 1 tot gr. 12 kry kans om aan ’n kunskompetisie deel te neem deur die klarinet in ’n medium van hul keuse uit te beeld. Die laaste dag vir inskrywings is 24 Januarie en die bekendmaking van die wenners is op 1 Februarie ten tyde van die afsluitingskonsert.
Volledige inligting oor die Internasionale Klarinet-extravaganza verskyn op die amptelike Facebook-blad Za-International-Clarinet-Extravaganza.
Stuur navrae na clarinetextravaganza@gmail.com.